Diari Oficial de la Generalitat Valenciana


Sumari del DOGV 6140, del 09-11-2009 (2009/12557)

RESOLUCIÓ de 5 de novembre de 2009, de la Direcció General de Personal de la Conselleria d'Educació, per la qual es fixen les plantilles dels centres afectats per l'Orde conjunta de 12 de juny de 2009 de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional, per transformació de l'Institut d'Educació Secundària Vicente Blasco Ibáñez i es reestructuren les ensenyances impartides en l'Institut de Formació Professional Superior Ciutat de l'Aprenent de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6140

Data del DOGV
:   09-11-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/12540


Data del document
:   05-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * València
    * centre d'ensenyament
    * ensenyament professional
    * personal
    * concurs administratiu

RESOLUCIÓ de 5 de novembre de 2009, de la Direcció General de Personal de la Conselleria d'Educació, per la qual es fixen les plantilles dels centres afectats per l'Orde conjunta de 12 de juny de 2009 de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional, per transformació de l'Institut d'Educació Secundària Vicente Blasco Ibáñez i es reestructuren les ensenyances impartides en l'Institut de Formació Professional Superior Ciutat de l'Aprenent de València. [2009/12055]
L'Orde conjunta de 12 de juny de 2009 (DOCV de 14 d'agost) de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional, per transformació de l'Institut d'Educació Secundària Vicente Blasco Ibáñez, i es reestructuren les ensenyances impartides en l'Institut de Formació Professional Superior Ciutat de l'Aprenent de València, disposa en l'article segon els cicles formatius que impartirà el centre creat procedents de l'Institut d'Educació Secundària Vicente Blasco Ibáñez, i en l'article quart disposa els cicles formatius que impartirà l'Institut de Formació Professional Superior Ciutat de l'Aprenent, codi 01527570, desglossats de l'Institut d'Educació Secundària Vicente Blasco Ibáñez. A més, en l'article quint s'indica que en l'Institut d'Educació Secundària Vicente Blasco Ibáñez s'extingixen, amb efecte del curs escolar 2009/10 les ensenyances d'Educació Secundària Obligatòria i les de Batxillerat.
Al seu torn, l'Orde conjunta de 3 de juliol de 2009, de la Conselleria d'Economia, Hisenda i Ocupació i de la Conselleria d'Educació, per la qual es creen centres integrats de Formació Professional per transformació d'altres centres existents, disposa en l'article cinc els cicles formatius que impartirà el Centre Integrat Públic de Formació Professional de Catarroja, codi 22766729, desglossats de l'Institut de Formació Professional Superior Ciutat de l'Aprenent que, segons disposa l'article dotze, es transforma en Centre Integrat Públic Ciutat de l'Aprenent.
En virtut d'això anterior, esta Direcció General de Personal, a l'empara del que establix la disposició final primera de l'Orde de 12 de juny de 2009 i la disposició final primera de l'Orde de 3 de juliol de 2009, abans mencionades, resol:
Primer
Els llocs docents atribuïts a l'Institut d'Educació Secundària Vicente Blasco Ibáñez i a l'Institut de Formació Professional Superior Ciutat de l'Aprenent, abans de la reestructuració, la implantació i el cessament d'ensenyances disposada per l'Orde de 12 de juny de 2009 són els que s'indiquen en l'annex I.
Segon
Els llocs docents atribuïts al Centre Integrat Públic de Formació Professional Vicente Blasco Ibáñez, al Centre Integrat Públic de Formació Professional Ciutat de l'Aprenent i al Centre Integrat Públic de Formació Professional de Catarroja, després de la reestructuració, la implantació i el cessament d'ensenyances disposada per l'Orde de 12 de juny de 2009 i l'Orde de 3 de juliol de 2009, són els que s'indiquen en l'annex II.
Tercer
La Direcció General de Personal, d'acord amb el que disposa l'Orde d'1 de juliol de 2002 (DOGV 12.07.2002) de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, professors tècnics de Formació Professional i dels cossos que impartixen ensenyances de règim especial, modificada per l'Orde de 26 de juny de 2003 (DOGV 23.07.2003) i amb Correcció d'Errors de l'Orde de 26 de juny de 2003 en el DOGV de 24 de juliol de 2003, realitzarà els tràmits administratius oportuns per a l'aplicació i el desenrotllament del que disposa la present resolució.
Quart
La present resolució entrarà en vigor l'endemà de la seua publicació en el DOCV, no obstant això la seua efectivitat s'entén referida a l'inici del curs escolar 2009/2010.
Contra la present resolució que posa fi a la via administrativa es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé recurs contenciós administratiu davant del Jutjat del Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 5 de novembre de 2009.- El director general de Personal: David Barelles Adsuara.